CELEX: 32016R1929
Language: sl
Date: 2016-11-04 00:00:00
Title: Izvedbena uredba Komisije (EU) 2016/1929 z dne 4. novembra 2016 o odobritvi bakterije Bacillus thuringiensis subsp. kurstaki, serotip 3a3b, sev ABTS-351, kot aktivne snovi za uporabo v biocidnih proizvodih 18. vrste proizvodov (Besedilo velja za EGP )

5.11.2016   
            
            
               SL
            
            
               Uradni list Evropske unije
            
            
               L 299/26
            
         IZVEDBENA UREDBA KOMISIJE (EU) 2016/1929
   z dne 4. novembra 2016
   o odobritvi bakterije Bacillus thuringiensis subsp. kurstaki, serotip 3a3b, sev ABTS-351, kot aktivne snovi za uporabo v biocidnih proizvodih 18. vrste proizvodov
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (1) in zlasti člena 90(2) Uredbe,
   ob upoštevanju naslednjega:
   
               (1)
            
            
               Francija je 30. januarja 2013 v skladu s členom 11(1) Direktive 98/8/ES Evropskega parlamenta in Sveta (2) prejela vlogo za vključitev aktivne snovi bakterije Bacillus thuringiensis subsp. kurstaki, serotip 3a3b, sev ABTS-351, v Prilogo I k navedeni direktivi za uporabo v proizvodih 18. vrste proizvodov, tj. insekticidi, akadaricidi in proizvodi za nadzor drugih členonožcev, kot je opredeljena v Prilogi V k navedeni direktivi, kar ustreza 18. vrsti proizvodov, kot je opredeljena v Prilogi V k Uredbi (EU) št. 528/2012.
            
         
               (2)
            
            
               Francija je 29. maja 2015 v skladu s členom 90(2) Uredbe (EU) št. 528/2012 predložila poročilo o oceni skupaj s svojimi priporočili.
            
         
               (3)
            
            
               Odbor za biocidne pripravke je ob upoštevanju sklepov pristojnega ocenjevalnega organa 16. februarja 2016 oblikoval mnenje Evropske agencije za kemikalije.
            
         
               (4)
            
            
               Iz njega je razvidno, da je za biocidne proizvode, ki se uporabljajo v 18. vrsti proizvodov in vsebujejo bakterijo Bacillus thuringiensis subsp. kurstaki, serotip 3a3b, sev ABTS-351, mogoče pričakovati, da izpolnjujejo zahteve iz člena 19(1)(b) Uredbe (EU) št. 528/2012, če so izpolnjene nekatere specifikacije in nekateri pogoji glede njihove uporabe.
            
         
               (5)
            
            
               Zato je primerno bakterijo Bacillus thuringiensis subsp. kurstaki, serotip 3a3b, sev ABTS-351, odobriti za uporabo v biocidnih proizvodih 18. vrste proizvodov, pod pogojem, da je to v skladu z nekaterimi specifikacijami in pogoji.
            
         
               (6)
            
            
               Ukrepi iz te uredbe so v skladu z mnenjem Stalnega odbora za biocidne pripravke –
            
         SPREJELA NASLEDNJO UREDBO:
   Člen 1
   Bakterija Bacillus thuringiensis subsp. kurstaki, serotip 3a3b, sev ABTS-351, se odobri kot aktivna snov za uporabo v biocidnih proizvodih 18. vrste proizvodov, pri čemer se upoštevajo specifikacije in pogoji iz Priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 4. novembra 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 167, 27.6.2012, str. 1.
   
      (2)  Direktiva 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (UL L 123, 24.4.1998, str. 1).
   
      PRILOGA
      
                  Splošno ime
               
               
                  Ime po IUPAC
                  Identifikacijske številke
               
               
                  Minimalna stopnja čistosti aktivne snovi (1)
                  
               
               
                  Datum odobritve
               
               
                  Datum prenehanja veljavnosti odobritve
               
               
                  Vrsta proizvoda
               
               
                  Posebni pogoji
               
            
                  
                     Bacillus thuringiensis subsp. kurstaki, serotip 3a3b, sev ABTS-351
               
               
                  Ni relevantno.
               
               
                  Relevantnih nečistoč ni.
               
               
                  1. marec 2017
               
               
                  28. februar 2027
               
               
                  18
               
               
                  Dovoljenja za biocidne proizvode se izdajo pod naslednjima pogojema:
                  
                              1.
                           
                           
                              pri oceni proizvoda je treba posebno pozornost nameniti vidikom izpostavljenosti, tveganja in učinkovitosti, povezanim s katero koli uporabo, zajeto v vlogi za izdajo dovoljenja, ki pa ni bila obravnavana v oceni tveganja aktivne snovi na ravni Unije;
                           
                        
                              2.
                           
                           
                              zaradi ugotovljenih tveganj v zvezi z ocenjenimi uporabami se pri oceni proizvoda posebna pozornost nameni predvsem:
                              
                                          (a)
                                       
                                       
                                          poklicnim uporabnikom;
                                       
                                    
                                          (b)
                                       
                                       
                                          splošni populaciji, izpostavljeni zaradi razpršitve aerosola;
                                       
                                    
                                          (c)
                                       
                                       
                                          tlom, kadar se proizvod uporablja pred dežjem.
                                       
                                    
                        
            
         (1)  Čistost, navedena v tem stolpcu, je bila minimalna stopnja čistosti aktivne snovi, ocenjene v skladu s členom 90(2) Uredbe (EU) št. 528/2012. Čistost aktivne snovi v proizvodu, danem na trg, je lahko enaka ali drugačna, če je dokazano tehnično enakovredna aktivni snovi iz ocene.